b'\n_START_ARTICLE_\nUrd\xc4\x83\n_START_PARAGRAPH_\nUrda este un produs lactat ob\xc8\x9binut prin fierberea zerului r\xc4\x83mas dup\xc4\x83 prepararea ca\xc8\x99ului. Urda e un tip de br\xc3\xa2nz\xc4\x83._NEWLINE_Are o textur\xc4\x83 moale \xc8\x99i f\xc4\x83r\xc3\xa2micioas\xc4\x83. Este asem\xc4\x83n\xc4\x83toare cu br\xc3\xa2nza italian\xc4\x83 \xe2\x80\x9ericotta\xe2\x80\x9d, av\xc3\xa2nd un con\xc8\x9binut bogat de proteine \xc8\x99i pu\xc8\x9bine gr\xc4\x83simi.\n_START_SECTION_\nMod de preparare\n_START_PARAGRAPH_\nZerul r\xc4\x83mas dup\xc4\x83 preg\xc4\x83tirea ca\xc8\x99ului dulce se fierbe timp de 1 or\xc4\x83 la temperatura de 85-90\xc2\xb0C, timp \xc3\xaen care are loc precipitarea restului de protein\xc4\x83. Pe tot timpul fierberii, zerul se agit\xc4\x83 continuu cu o lingur\xc4\x83 de lemn, ca s\xc4\x83 nu se prind\xc4\x83 de fundul cazanului \xc8\x99i s\xc4\x83 se afume. Treptat, buc\xc4\x83\xc8\x9belele de urd\xc4\x83 se ridic\xc4\x83 la suprafa\xc8\x9ba cazanului, unde se culeg cu o lingur\xc4\x83 \xc8\x99i se pun la scurs pentru 10-12 ore, timp \xc3\xaen care se elimin\xc4\x83 tot zerul. Din 10-12 l de zer rezult\xc4\x83, de regul\xc4\x83, 1 kg de urd\xc4\x83.'